
Preču piegādes līgums

	
Jūrmalā
	
	Datums skatāms laika zīmogā


VSIA „Nacionālais rehabilitācijas centrs „Vaivari””, reģistrācijas Nr. 40003273900, 
juridiskā adrese: Asaru prospekts 61, Jūrmala, LV-2008, turpmāk tekstā - „Pircējs”, kuru uz statūtu pamata pārstāv valdes priekšsēdētāja Margarita Epermane un valdes loceklis Jānis Felts, no vienas puses, un
AS Kesko Senukai Latvia”, reģistrācijas Nr. 40003311719, juridiskā adrese: Mazā Rencēnu iela 1, Rīga, LV-1073, turpmāk tekstā - „Pārdevējs”, kuru uz 2020.gada 12.augusta pilnvaras Nr.17IDI2O pamata pārstāv Viktorija Voičenko, no otras puses, abi kopā un katrs atsevišķi turpmāk saukti - „Puses/ puse”, pamatojoties uz iepirkuma procedūras, ID Nr. VSIA NRC „Vaivari” 2024/4 (turpmāk tekstā – iepirkums), rezultātiem, noslēdz šāda satura līgumu, turpmāk - „Līgums”:
1. LĪGUMA PRIEKŠMETS
1.1. Pārdevējs apņemas pārdot un piegādāt Pircējam celtniecības un ēku ekspluatācijas materiālus (turpmāk – preces) saskaņā ar Pircēja pilnvarotās personas ikreizēju pasūtījumu.
1.2. Piegādājamās preces un to raksturojums un cenas ir noteikts Līguma pielikumā Nr.1.
1.3. Piegādājamo preču apjoms Līgumā nav noteikts un Pircējs preces pasūta pēc to faktiskās nepieciešamības.
1.4. Preču piegādi Pircējam uz tā atrašanās vietu Jūrmalā, Asaru prospektā 61, ja pasūtījuma summa pārsniedz EUR 50,00 bez PVN, Pārdevējs nodrošina par saviem līdzekļiem.
1.5. Pasūtītājs līguma summas ietvaros ir tiesīgs iegādāties no preču piegādātāja preci, kas nav norādīta Iepirkuma Nolikuma tehniskajā specifikācijā (2.pielikums “Tehniskā specifikācija, tehniskais un finanšu piedāvājums”), bet ir preču piegādātāja piedāvājumā par preču piegādātāja mazumtirdzniecības cenām, piemērojot iepirkumā piedāvāto atlaidi 30% (procenti).
1.6. Pasūtītājs iepērk preces tādā daudzumā, kāds nepieciešams tā darbības nodrošināšanai, t.i., Pasūtītājam nav pienākums iepirkt visas Tehniskajā specifikācijā (2.pielikums “Tehniskā specifikācija, tehniskais un finanšu piedāvājums”) norādītās preces, bet līguma izpildītājam jāizsniedz vai jāpiegādā Tehniskajā specifikācijā norādītās preces par Iepirkuma rezultātā noteiktajām cenām un preces, kas nav norādītas Tehniskajā specifikācijā, bet ir līguma izpildītāja rīcībā par līguma izpildītāja mazumtirdzniecības cenām, piemērojot Iepirkumā piedāvāto atlaidi. 
1.7. Gadījumā, ja līguma darbības laikā līguma izpildītājs rīko akcijas, kuru laikā Iepirkumā piedāvātās preces tiek pārdotas par zemākām cenām nekā Iepirkuma piedāvājumā, līguma izpildītājs par to informē Pasūtītāju un izsniedz vai piegādā Pasūtītājam preces par akcijas cenām.

2. PREČU KVALITĀTE
2.1. Preču kvalitātei ir jāatbilst Latvijas Republikas (turpmāk - LR) normatīvajos aktos noteiktajām prasībām.
2.2. Precēm jābūt marķētām ar izgatavotāja firmas zīmi un tām jābūt pievienotai visai nepieciešamajai informācijai atbilstoši LR normatīvajiem aktiem.
2.3. Pārdevējs garantē piegādāto preču atbilstību Līguma 2.1. un 2.2.punktā minētajiem noteikumiem.
3. LĪGUMCENA, PREČU CENAS UN NORĒĶINU KĀRTĪBA
3.1. Līgumcena ir 60 000 (sešdesmit tūkstoši euro un 00 centi) bez pievienotās vērtības nodokļa (PVN).
3.2. Preču cenas ir noteiktas Līguma pielikumā Nr.1.
3.3. Samaksu par piegādātajām precēm Pircējs veic ne vēlāk kā 30 (trīsdesmit) dienu laikā pēc preces pavadzīmes saņemšanas no Pārdevēja.
3.4. Norēķini tiek veikti euro bezskaidras naudas pārskaitījuma veidā uz Pārdevēja kredītiestādes norēķinu kontu, kas norādīts Līgumā un Pārdevēja izsniegtajā preču pavadzīmē.
3.5. Par samaksas dienu tiek uzskatīta diena, kad Pircējs ir veicis naudas pārskaitījumu, ko apliecina attiecīgs maksājuma uzdevums, un kad naudas pārskaitījums ir saņemts Pārdevēja bankas kontā.
3.6. Līguma izpildes laikā Pārdevējam ir tiesības mainīt preču cenas pret zemākām nekā noteikts Līguma pielikumā Nr.1, bet nav tiesības paaugstināt Līgumā noteiktās preču cenas.
3.7. Līguma izpildes laikā mainoties PVN likmei, Pārdevējs piemēro aktuālo PVN likmi.
4. PREČU PIEGĀDES KĀRTĪBA UN TERMIŅI
4.1. Līgumā noteiktās preces pasūta Pircēja pilnvarotā persona, ņemot vērā to faktisko nepieciešamību. 
4.2. Pircēja pilnvarotā persona attiecībā uz preču piegādēm un vienlaikus atbildīgā persona par līguma izpildi ir Saimnieciskās nodaļas vadītājs I.Putniņš, tālrunis 67766128.
4.3. Preces tiek piegādātas pa daļām visa Līguma darbības laikā saskaņā ar Pircēja pilnvarotās personas ikreizēju pasūtījumu, kas tiek izdarīts rakstveidā, nosūtot to Pārdevējam pa faksu vai uz Līgumā norādīto e-pasta adresi vai Pārdevēja veikalā uz vietas.
4.4. Katrā pasūtījumā Pircēja pilnvarotā persona norāda piegādājamās preces un to daudzumu.
4.5. Pārdevējs apņemas piegādāt preces Pircējam ne vēlāk kā 3 (trīs) darba dienu laikā no pasūtījuma saņemšanas brīža darba dienās no plkst. 9:00 līdz plkst. 16:00, ja pasūtījuma summa pārsniedz EUR 50,00 bez PVN.
4.6. Preču piegādes veicamas atbilstoši Pircēja pasūtījumiem un saskaņā ar Līguma noteikumiem. Gadījumos, ja Pārdevējs nevar preces piegādāt Līgumā norādītajā laikā, viņš nekavējoties pa tālruni vai faksu par to informē Pircēju.
4.7. Piegādājamās preces nosūtāmas ar autotransportu, ievērojot LR spēkā esošos preču pārvadāšanas noteikumus.
4.8. Par preču piegādes dienu tiek uzskatīta diena, kad Pircēja pilnvarotā persona pašrocīgi parakstījusi preču pavadzīmi-rēķinu. Ar šo brīdi Pircējam pāriet valdījuma tiesības un preču nejaušas bojāejas vai bojāšanās risks. Preču īpašuma tiesības Pircējs iegūst tikai ar brīdi, kad pilnībā ir norēķinājies par tām ar Pārdevēju.
4.9. Gadījumos, ja pasūtījuma summa ir mazāka par EUR 50.00 bez PVN, Pārdevējs nodrošina pasūtīto preču saņemšanu ne vēlāk kā 3 (trīs) darba dienu laikā no pasūtījuma saņemšanas brīža Pārdevēja norādītājā preču saņemšanas vietā K Senukai Lucavsala, adrese Lucavsalas iela 3, Rīga, LV-1004. Preču transportu šajā gadījumā nodrošina Pircējs.
5. IEPAKOJUMS
5.1. Precēm jābūt iepakotām atbilstoši LR spēkā esošo normatīvo aktu prasībām, iepakojumam jānodrošina preču saglabāšanās tās transportējot un pēc tam glabājot noliktavā.
6. PREČU PIEŅEMŠANA
6.1. Piegādātās preces pēc apjoma, cenām, kvalitātes un atbilstības iepirkuma Tehniskās specifikācijas prasībām pieņem Pircēja pilnvarotā persona.
6.2. Gadījumā, ja Pārdevējs nav piegādājis Pircējam preces atbilstoši pasūtījumam vai ir piegādājis nekvalitatīvas, bojātas vai citādi normatīvajos aktos noteiktajām prasībām neatbilstošas preces, Pircējam ir tiesības tās nepieņemt.
6.3. Pretenzijas par saņemto preču kvalitāti slēptu trūkumu dēļ Pircējs var izteikt Pārdevējam 5 (piecu) darba dienu laikā no preču pieņemšanas dienas.
7. PUŠU ATBILDĪBA
7.1. Līgumā noteikto saistību neizpildīšanas gadījumā vainīgā puse atlīdzina otrai pusei tiešos zaudējumus, bet Līgumā speciāli noteiktos gadījumos maksā arī līgumsodu, kura summa netiek ieskaitīta tiešo zaudējumu segšanai. Ar tiešajiem zaudējumiem šajā Līgumā Puses saprot izdevumus, mantas zudumus vai bojājumus.
7.2. Par Līgumā noteiktā maksājuma termiņa nokavējumu, Pircējs maksā Pārdevējam līgumsodu 0,1% apmērā no apmaksājamās summas par katru nokavēto dienu., bet ne vairāk kā 10% no kavētā maksājuma summas.
7.3. Par preču piegādes nokavējumu (nepiegādi) Līgumā noteiktajā termiņā, Pārdevējs maksā Pircējam līgumsodu 0,1% apmērā no pasūtījuma summas par katru nokavēto dienu, bet ne vairāk kā 10% no kavētā pasūtījuma summas.
7.4. Līgumsoda samaksa neatbrīvo no saistību izpildes.
8. NEPĀRVARAMA VARA
8.1. Puses ir atbrīvotas no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas saskaņā ar LR normatīvajiem aktiem.
9. LĪGUMA SPĒKĀ STĀŠANĀS, GROZĪŠANA, IZBEIGŠANA, STRĪDU IZSKATĪŠANA
9.1. Līgums stājas spēkā ar tā parakstīšanas brīdi un ir spēkā 24 (divdesmit četrus) mēnešus no parakstīšanas brīža vai līdz iepirkuma līguma summas ne vairāk kā 60000 EUR  bez pievienotās vērtības nodokļa (turpmāk – PVN) apguvei, atkarībā, kurš no nosacījumiem iestāsies pirmais. Gadījumā, ja līgumcena 24 (divdesmit četrus)mēnešu laikā nav apgūta, puses vienojoties var pagarināt līguma darbības laiku līdz līgumcenas sasniegšanai.
9.2. Līguma izpildes laikā pasūtītājam ir tiesības veikt preču pasūtīšanu pēc to faktiskās nepieciešamības un piegādātājam neatkarīgi no preču piegādes apjoma, preces tiek pārdotas par iepirkuma procedūrai piedāvāto vienības cenu. Sākotnēji definēto preču piegādes apjomu kopumā drīkst palielināt ne vairāk kā par 10% (desmit procentiem) no piegādes līguma sākotnējās līgumcenas.
9.3. Līgumu var grozīt vai izbeigt, Pusēm vienojoties. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
9.4. Pircējs ir tiesīgs vienpusēji atkāpties no Līguma, ja:
9.4.1. Pārdevējs ir piegādājis kvalitātes un Līguma noteikumiem neatbilstošas preces, par ko LR normatīvajos aktos noteiktajā kārtībā ir sastādīts akts;
9.4.2. Pārdevējs ir atkārtoti nokavējis Līgumā noteikto preču piegādes termiņu;
9.4.3. Līguma izpildes laikā Pārdevējam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.¹ pants), kuru rezultātā Līgumu nav iespējams izpildīt. Šajā gadījumā Izpildītājs pēc pirmā Pasūtītāja pieprasījuma atmaksā avansa maksājumu pilnā apmērā.
9.5. Vienpusējas atkāpšanās no Līguma gadījumā, Pircējs ierakstītā vēstulē nosūta Pārdevējam paziņojumu par atkāpšanos no Līguma, pamatojoties uz Līguma 9.3.punktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts. Šādā gadījumā līdz Līguma izbeigšanas dienai Pircējam ir pienākums veikt norēķinus par saņemto preci pilnā apmērā.
9.6. Pārdevējs ir tiesīgs vienpusēji atkāpties no Līguma, 30 (trīsdesmit) dienas iepriekš par to brīdinot Pircēju, ja Pircējs nepilda savas Līguma 3.3. un 7.2.punktā noteiktās saistības. Par brīdinājumu tiek uzskatīts rakstveidā noformēts un Pircējam nosūtīts paziņojums.
9.7. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek risināti LR normatīvajos aktos noteiktajā kārtībā.
10. CITI NOTEIKUMI
10.1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to apliecināt.
10.2. Katrai pusei ir nekavējoties, bet ne vēlāk kā 3 (trīs) darba dienu laikā, jāziņo otrai pusei par savas juridiskās adreses vai norēķinu rekvizītu maiņu.
10.3. Pārdevēja kontaktpersona Līguma izpildes laikā ir tirdzniecības pārstāvis e-pasts: procenter@keskosenukai.lv.
10.4. Gadījumos, kas nav paredzēti Līgumā, Puses rīkojas saskaņā ar LR normatīvajiem aktiem.
10.5. Līgums ir izstrādāts un noformēts latviešu valodā uz trīs lapām ar vienu pielikumu uz četrām lapām, divos eksemplāros ar vienādu juridisko spēku – pa vienam katrai pusei.

11. PUŠU JURIDISKĀS ADRESES UN REKVIZĪTI
	Pircējs
VSIA „Nacionālais rehabilitācijas centrs „Vaivari””
Reģistrācijas Nr.40003273900
Asaru prospekts 61, Jūrmala, LV-2008
AS „SEB banka”
Bankas kods: UNLALV2X
Konts LV13 UNLA 0010 0003 6010 1
tālrunis 67766124, 67766142
fakss 67766314
e-pasts: info@nrc.lv 

Valdes priekšsēdētāja M.Epermane

Valdes loceklis J.Felts
z.v.
	Pārdevējs
A/S “Kesko Senukai Latvia”
Reģistrācijas Nr.40003311719
Mazā Rencēnu iela 1, Rīga, LV-1073
Tālrunis:  +371 67 810 090 
Fakss : +371 67 810 178 
e-pasts:  keskosenukai@keskosenukai.lv 
Banka  Swedbanka A/S
Bankas kods: HABALV22
Konts LV71HABA0001408032807

Pilnvarotā persona V.Voičenko









